Kineziterapia cled rekonstrouktsia na predna krustna vruzka sus svoboden kostno-souxozilen-kosten transplantat ot lig. patellae pri sportisti
Authors: Σιουμουρέκης Στέργιος 
Published: August 2021

Στόχος της επιστημονικής έρευνας είναι να παρακολουθήσει και να συγκρίνει την αποτελεσματικότητα από την εφαρμογή δύο προσωπικών προγραμμάτων κινησιοθεραπείας μετά από συνδεσμοπλαστική του πρόσθιου χιαστού συνδέσμου (ΠΧΣ) με μόσχευμα επιγονατιδικού τένοντα με οστικά τεμάχια (bone–tendon–bone) σε αθλητές. Κατά τη χρονική περίοδο 1997-2002 μελετήθηκαν 150 ασθενείς με πλήρη ρήξη του ΠΧΣ σε συνδυασμό με ρήξη των μηνίσκων. Η συνδεσμοπλαστική του ΠΧΣ έγινε με ελεύθερο μόσχευμα επιγονατιδικού τένοντα με οστικά τεμάχια της τεχνικής των Landa–Kenneth–James–Bruckner. Χωρίστηκαν σε δυο ομάδες, Α και Β, με 75 ασθενείς η κάθε μια. Η παραμονή στην κλινική των ασθενών της ομάδας Α μετά την εγχείρηση ήταν 2 εβδομάδες, ενώ των ασθενών της ομάδας Β 4-5 ημέρες με οδηγίες για κατ’οίκον κινησιοθεραπεία. Μετά την ακινητοποίηση η διενεργηθείσα φυσικοθεραπεία ήταν για την ομάδα Α – 4 εβδομάδες, ενώ για την ομάδα Β – 2 εβδομάδες. Για κάθε ομάδα συντάχθηκε πρόγραμμα κινησιοθεραπείας ίδιων ασκήσεων, ανάλογο με τις προσωπικές δυνατότητες των ασθενών. Το πρόγραμμα της ομάδας Α ήταν για μεγαλύτερο χρονικό διάστημα υπό την επίβλεψη φυσικοθεραπευτή, ενώ της ομάδας Β εκτελέστηκε περισσότερο κατ’οίκον με οδηγίες. Σκοπός της κινησιοθεραπείας είναι να αποκαταστήσει τη λειτουργία της άρθρωσης του γόνατος και τη λειτουργία του κάτω άκρου. Χρησιμοποιήθηκαν τριών ειδών τεστ: 1) για την λειτουργικότητα του γόνατος 2) για την σταθερότητα του γόνατος και 3) έντυπο – ερωτηματολόγιο για την υποκειμενική βαθμολόγηση του γόνατος – IKDC 2000 (international knee documentation committee). Πραγματοποιήθηκαν τέσσερις μετρήσεις στη διάρκεια ενός έτους από την χειρουργική επέμβαση. Τα αποτελέσματα των μετρήσεων ήταν αρκετά καλά και για τις δύο ομάδες με σημαντικό όμως προβάδισμα των ασθενών της ομάδας Α. Συμπεράσματα: Η αποτροπή των μετεγχειρητικών επιπλοκών και η σταθεροποίηση του μοσχεύματος είναι ανάλογη από το πόσο γρήγορα ξεκινά το πρόγραμμα κινησιοθεραπείας και αποκατάστασης. Για την επίτευξη της πλήρους έκτασης είναι απαραίτητη η αποκατάσταση της κινητικότητας της επιγονατίδας και της δύναμης των εκτεινόντων μυών. Για την αποκατάσταση της σταθερότητας της άρθρωσης του γόνατος μεγάλη σημασία έχουν οι ασκήσεις ενδυνάμωσης των καμπτήρων του γόνατος και οι ασκήσεις κλειστής κινητικής αλυσίδας, οι οποίες δεν οδηγούν σε πρόσθια μετατόπιση της κνήμης. Η εκτέλεση ενός πιο εντατικού προγράμματος κινησιοθεραπείας με πιο παρατεταμένη καθοδήγηση από φυσικοθεραπευτή οδηγεί σε σίγουρο θεραπευτικό αποτέλεσμα, εκφραζόμενο στη σταθερότητα της άρθρωσης του γόνατος και στην πιο καλή υποκειμενική βαθμολογία της λειτουργικής κατάστασης του κάτω άκρου στο IKDC 2000 τεστ ένα χρόνο μετά την εγχείρηση. Η φυσικοθεραπεία μετά την συνδεσμοπλαστική του ΠΧΣ με ελεύθερο μόσχευμα επιγονατιδικού τένοντα με οστικά τεμάχια είναι αναπόσπαστο μέρος της θεραπευτικής εξέλιξης και στις περισσότερες περιπτώσεις είναι καθοριστική για την έκβαση της θεραπείας. Μέσω της φυσικοθεραπείας ξεπέρνιουνται τα αρνητικά φαινόμενα από την ακινητοποίηση και μέσω αυτής επιτυγχάνεται λειτουργική αποκατάσταση.